'गद्दाफी को सिर में मारी गई थी गोली'  
लीबिया के मुख्य पैथोलाजिस्ट ने कहा है कि तानाशाह मुअम्मर गद्दाफी के शव के पोस्टमार्टम से यह बात सामने आई है कि उन्हें सिर में गोली मारी गई थी।
लीबिया के मुख्य पैथोलॉजिस्ट ने कहा है कि तानाशाह मुअम्मर गद्दाफी के शव के पोस्टमार्टम से यह बात सामने आई है कि उन्हें सिर में गोली मारी गई थी।  यह घोषणा लीबिया के नए नेताओं की ओर से स्वतंत्रता और लंबे समय से सत्तासीन शासन को गिराने के लिए आठ महीने से जारी गृहयुद्ध की समाप्ति की घोषणा किए जाने के कुछ घंटे पहले ही की गई।  इस घोषणा के साथ ही लोकतंत्र के संक्रमण की घड़ी को चालू कर दिया है जो अनिश्चितता से भरा हुआ है तथा जिसमें दो वर्ष का समय लग सकता है।  गद्दाफी की मौत की परिस्थितियों को लेकर अंतरराष्ट्रीय चिंताएं और उनके शव के बारे में अनिर्णय का प्रभाव खुशी वाले इस दिन पर भी पड़ा।  इस बीच, वाशिंगटन से प्राप्त सूचना के अनुसार अमेरिका की विदेश मंत्री हिलेरी क्लिंटन ने कहा कि वह लीबियाई नेता गद्दाफी की मौत की जांच के आह्वान का समर्थन करती हैं।  गद्दाफी के शव को बंदरगाह शहर मिसराता के शॉपिंग सेंटर स्थित वाणिज्यिक फ्रीजर में रखा गया है। 69 वर्षीय गद्दाफी को घायल होने के बाद उस समय जिंदा बंदी बना लिया गया था जब यह आखिरी शहर क्रांतिकारियों के कब्जे में आया।